મેરાન્યૂઝ નેટવર્ક, નવી દિલ્હી: કોંગ્રેસના દિગ્ગજ નેતા અને ઉત્તર પ્રદેશ તથા ઉત્તરખંડના ભૂતપૂર્વ મુખ્યમંત્રી પદે રહેલા નારાયણ દત્ત તિવારીનું આજે ગુરુવારે લાંબી બીમારી બાદ 93 વર્ષની ઉંમરે નિધન થયું. આંધ્ર પ્રદેશના ગવર્નર પદે રહી ચુકેલા એન.ડી તિવારોનો જન્મ પણ 18 ઓક્ટોબર 1925ના રોજ થયો હતો અને આજે 18 ઓક્ટોબર 2018ના રોજ તેમના જન્મદિવસે તેમનું મૃત્યુ થયું છે જે એક વિચિત્ર સંયોગ છે. એન.ડી તિવારીએ દિલ્હીના સાકેત સ્થિત એક ખાનગી હોસ્પિટલમાં આજે બપોરે 2: 50 વાગ્યે અંતિમ શ્વાસ લીધા હતા. તિવારીના પરિવારમાં પત્ની ઉજ્જવલા અને પુત્ર રોહિત શેખર છે.